[{"text_idx": "#000000", "text": "Premio Grabowski 2020 al Bertilo Wennergren"}, {"text_idx": "#000002", "text": "La unua (kaj sola) premio (800 usonaj dolaroj) iras al Bertilo Wennergren Svedio/Germanio). Li ricevas g\u0302in pro siaj elstaraj kontribuoj al esperantologio. Per sia Plena Manlibro de Esperanta Gramatiko, kiu en sia reta versio (/pmeg) staras jam je la 15a versio, li kreis novan referencon por priskriba esperanta gramatiko. Uzante novigan, simplan terminologion kaj abundajn ekzemplojn el kvalitaj fontoj, tiu verko klarigas al komencantoj kaj al specialistoj c\u0302iujn aspektojn de la Esperanto-gramatiko. Wennergren krome kreis la retpag\u0302on Tekstaro (), kiu ebligas la traserc\u0302on kaj komparon de vasta literatura kaj gazetara tekstaro de pli ol 10 milionoj da vortoj. Temas pri grava ilo por la analizo de la efektiva lingvouzo kaj g\u0302ia evoluo. Akademiano de 2001, Wennergren dej\u0302oris kiel direktoro de la sekcioj pri Gramatiko kaj pri la G\u0302enerala Vortaro. En tiu lasta funkcio li iniciatis kaj subskribis la 9an Oficialan Aldonon al la Universala Vortaro en 2007."}, {"text_idx": "#000008", "text": "Musklaku la kovrilon por legi pliajn informojn."}]